**Atunci când**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atunci când , disperat,

Te-agăţi de-un colţ de stâncă

Şi valurile mării te izbesc

Sau vântul, din genunea cea adâncă,

Te-absoarbe într-un mod orbesc...

Atunci, când nu ştii ce mai vrei

Şi raţiunea existentei este nulă

Iar amintirea-ţi umezeste ochii grei

În timp ce sufletul se zbate-ntr-o celulă...

Când gândul rătăceste fără sens

Şi inima iţi plânge cu tristeţe

Lovindu-te în întunericul prea dens

De amintiri, crâmpeie de regrete...

Când , obsedant, încerci s-ajungi la mal

Pierdut în necuprinsul mult prea dur

Şi când , amarnic, te loveste orice val

Ştergând ce-ţi pare că a prins contur...

Când marea de durere se revarsă

Şi-n jurul tău pluteste noaptea , aliat,

Să râzi ! Căci viaţa însăşi e o farsă !

Iar tu actor!...ce-şi joacă rolul , disperat.